**Ministru kabineta noteikumu projekta**

**„****Kuģu kontroles, pārbaudes un aizturēšanas kārtība Latvijas ūdeņos”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Kuģu kontroles, pārbaudes un aizturēšanas kārtība Latvijas ūdeņos” ir izstrādāts, apkopojot aktuālus nepieciešamos grozījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz kuģu kontroles pārbaudes un aizturēšanas kārtību Latvijas ūdeņos regulē 1982.gada Jūras tiesību konvencija, Jūrlietu pārvaldes un jūras drošības likums, Ministru kabineta 2004.gada 1.jūnija noteikumi Nr.508 „Kuģu kontroles, pārbaudes un aizturēšanas kārtība Latvijas ūdeņos” (turpmāk – noteikumi Nr.508). Noteikumu projekta mērķis ir uzlabot kuģu kontroles, pārbaudes un aizturēšanas kārtību Latvijas ūdeņos. Noteikumu projekts paredz, ka ne tikai jūras vides pārvalde varēs pieprasīt Krasta apsardzei kuģa aizturēšanu jūrā, bet jebkura iestāde, kuras kompetencē ir izskatīt jautājumus par kuģa pārkāpumiem, kas saistīti ar miermīlīgas caurbraukšanas principu neievērošanu, kuri noteikti 1982.gada Jūras tiesību konvencijas 19.pantā.Noteikumu projektā netiek noteikti konkrēti sakaru līdzekļi, kādā veidā tiek kontrolēti kuģi. Attīstoties tehnoloģijām, Krasta apsardze izmanto kuģu satiksmes uzraudzības un informācijas datu apmaiņas sistēmu (SSN sistēma) atbilstoši Ministru kabineta 2009.gada 4.augusta noteikumiem Nr.857 „Kārtība, kādā nodrošināma sakaru tīklu darbība Kuģu satiksmes uzraudzības un informācijas datu apmaiņas sistēmas ietvaros”, kā arī atbilstoši Ministru kabineta 2012.gada 15.maija noteikumiem Nr.339 „Noteikumi par ostu formalitātēm”, kuri nosaka kārtību, kādā notiek ar kuģa ienākšanu ostā un iziešanu no tās saistītas ostu formalitātes, kuru ievērošanu kontrolē Krasta apsardze. Kontroles realizācijai tiek izmantoti dažādi sakaru līdzekļi. Vairumā gadījumu ostu formalitātes tiek kārtotas vēl pirms kuģis ir ienācis Latvijas ūdeņos. Noteikumi Nr.508 nosaka, ka Krasta apsardze kuģu aptaujāšanu veic izmantojot tikai ultraīsviļņu radiosakarus, kas neatbilst faktiskajai situācijai.Noteikumu projektā noteikts, kas tiek pārbaudīts, veicot kuģa pārbaudi, lai konstatētu, vai kuģis atbilst Latvijas Republikas un starptautiskajiem tiesību aktiem. Noteikumu projektā arī paredzēts, ka Krasta apsardzes amatpersona nodrošina alkohola, narkotisko, psihotropo vai toksisko vielu klātbūtnes pārbaudi jūrniekiem. Krasta apsardzes amatpersonai būs tiesības pieprasīt, lai kuģa apkalpe sniegtu paskaidrojumus par iespējamu pārkāpumu un fiksēt lietiskos pierādījumus, lai iestādei, kas ir tiesīga izskatīt pārkāpumus, būtu pierādījumi, lai konstatētu vai noticis pārkāpums, par kuru likumā ir paredzēta atbildība, kā arī citas procesuālas darbības, kas saistītas ar kuģa apskates noformēšanu.Projekta 13.punktā aizturētā kuģa (un tā apkalpes) apsardzi krasta apsardze neveic.Ievērojot grozījumu apjomu, izstrādāti jauni Ministru kabineta noteikumi.Tā, kā Jūrlietu pārvaldes un jūras drošības likuma 2.pants paredz, ka tas neattiecas uz Nacionālo bruņoto spēku kuģiem un to personālu, ja likumā nav noteikts citādi, kā arī uz citu valstu karakuģiem un to personālu, noteikumi nosaka kārtību, kādā Nacionālo bruņoto spēku Jūras spēku flotiles vienības, kas veic krasta apsardzes funkcijas (turpmāk — Krasta apsardze) kontrolē, pārbauda un aiztur kuģus, izņemot karakuģus un valsts dienestu kuģus, Latvijas jurisdikcijā esošajos ūdeņos (turpmāk — Latvijas ūdeņi) ārpus ostas akvatorijas.Ja Krasta apsardze pārbauda kuģus pamatojoties uz saņemtu informāciju, ka kuģis nelikumīgi pārvadā nelegālos imigrantus, attiecīgās darbības var tiek veiktas pamatojoties uz Ministru kabineta 30.11.2010. noteikumiem Nr. 1076 ‘[Kārtība, kādā Valsts robežsardze veic robežuzraudzības uzdevumus jūrā, izmantojot Nacionālo bruņoto spēku tehniskos līdzekļus, peldlīdzekļus un gaisakuģus](http://likumi.lv/ta/id/222141-kartiba-kada-valsts-robezsardze-veic-robezuzraudzibas-uzdevumus-jura-izmantojot-nacionalo-brunoto-speku-tehniskos-lidzeklus-pel...)”.Šo Ministru kabineta noteikumu izpratnē ar terminu “kuģis” tiek saprast Jūras kodeksā dotā termina “kuģis” apzīmējums.Veicot kuģa pārbaudi un aizturēšanu, Krasta apsardzes amatpersonām (atrodoties uz pārbaudāmā vai aizturamā kuģa) ir tiesības pielietot fizisko spēku, speciālos līdzekļus un dienesta šaujamieročus Militārā dienesta likumā noteiktajā kārtībā.Jūrlietu pārvaldes un jūras drošības likuma 31.panta pirmā daļa aizliedz no sardzes brīvajā laikā atrasties alkohola reibumā, kas pārsniedz 0,5 promiles.Kuģu kontroles, pārbaudes un aizturēšanas prasības Latvijas teritoriālajā jūrā tiek noteiktas saskaņā ar nacionālajiem normatīvajiem aktiem un notiek saskaņā ar Apvienoto Nāciju Organizācijas 1982.gada Jūras tiesību konvenciju. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jūrniekus un fiziskās personas, kas atrodas uz kuģa Latvijas jurisdikcijā esošajos ūdeņos. |
| 2. | Tiesiskā regulējuma ietekme uz tautsaimniecību un administratīvo slogu | Tiesības Krasta apsardzes amatpersonai pieprasīt, lai kuģa apkalpe sniegtu paskaidrojumus par iespējamu pārkāpumu un fiksēt lietiskos pierādījumus, mazinās administratīvo slogu, jo pierādījumi tiks iesniegti iestādē, kas ir tiesīga izskatīt pārkāpumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijā** |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.  |
| 3. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

Aizsardzības ministrs R.Bergmanis

Vīza: Valsts sekretārs J.Garisons

02.05.2016 11:17

780

Edgars Svarenieks

Aizsardzības ministrijas Krīzes vadības departamenta

Civilmilitārās sadarbības nodaļas vadītājs

Tālr. 67335029, fakss 67335037

E-pasts: edgars.svarenieks@mod.gov.lv